钦定古今图书集成/明伦汇编/氏族典/第559卷 > 司马筠
## 钦定古今图书集成/明伦汇编/氏族典/第559卷 > 司马筠

按《梁书司马筠传》，“筠字贞素，河内温人，晋骠骑将军
谯烈王承七世孙。祖亮，宋司空从事中郎。父端，齐奉
朝请。筠孤贫好学，师事沛国刘𤩽，彊力专精，深为𤩽
所器异。既长，博通经术，尤明三礼。齐建武中，起家奉
朝请。天监初，为本州治中，除暨阳令，有清绩。入拜尚
书祠部郎，累迁王府谘议，权知左丞事，寻除尚书左”
丞，出为始兴内史，卒官。子寿，传父业，明《三礼》。大同中，
历官尚书祠部郎，出为曲阿令。